
У К А З А Н И Я
ЗА ПОДГОТОВКА НА ОФЕРТАТА 
I .ОБЩИ УСЛОВИЯ
1.1. Предмет на поръчката: Организиране на превоза на учениците до 16 годишна възраст и на  учителите на територията на община Ардино със специализиран транспорт, съгласно утвърдената транспортна схема от Общински съвет Ардино за учебните 2014 - 2015 г. и 2015-2016 г. Всеки маршрут е отделна обособена позиция.
 1.2. Обособени позиции –  12 обособени позиции.
1.3. Място и срок за изпълнение на поръчката
Мястото за изпълнение на поръчката е Община  Ардино. Срокът за изпълнение на поръчката е от 15.09.2014 г. до 30.06.2016 г.
1.4. Разходи за поръчката

Разходите за изработването на офертите са за сметка на участниците в процедурата. Спрямо възложителя участниците не могат да се предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата, освен в случаите, посочени в чл. 39, ал. 5 от Закона за обществените поръчки (ЗОП).

Разходите по дейността на комисията за избор на изпълнител на обществената поръчка са за сметка на възложителя.
   1.5. Стойност на поръчката 

   Цената на км. пробег се определя в лева с ДДС и се предлага от участника в Офертата му – Образец №9.

В стойността на договора се включват всички разходи, свързани с качественото изпълнение на поръчката в описания вид и обхват. 

1.6. Схема на плащане 

Заплащането на цената на договора ще се извършва съгласно договорните условия по проекто - договора.
1.7. Критерият за оценка на офертите е икономически най-изгодна оферта.

ІІ.  ИЗИСКВАНИЯ КЪМ УЧАСТНИЦИТЕ

   2.1. Изисквания за участниците
   2.1.1.1. В откритата процедура за възлагане на настоящата обществена поръчка могат да участват български и/или чуждестранни физически или юридически лица, включително техни обединения, които отговарят на изискванията на ЗОП, Правилника за прилагане на Закона за обществените поръчки (ППЗОП) и настоящата документация.

2.2.1.1. Специфични изисквания към участници – обединения, които не са юридически лица („обединение/консорциум”)

2.2.1.1.1. В случай, че участникът е обединение, участниците в него трябва да определят в споразумението едно лице, което да представлява обединението за целите на поръчката.

2.2.1.1.2. В случай, че участник в процедурата е обединение, изискванията за икономически и финансови възможности, и за технически възможности, се отнасят за обединението като цяло. 

2.2.1.1.3. Административните изисквания на Раздел ІІ от настоящата глава се прилагат за всеки от участниците в обединението поотделно. 

2.2.1.1.4. В случай, че участникът е обединение, участниците в него сключват споразумение помежду си, което задължително трябва да съдържа клаузи, които гарантират, че:

· всички членове на обединението са отговорни заедно и поотделно за изпълнението на договора; 

· представляващият обединението е упълномощен да задължава, да получава указания за и от името на всеки член на обединението;

· всички членове на обединението са задължени да останат в него за целия период на изпълнение на договора;

· съставът на обединението няма да се променя след сключването на договора за възлагане на обществената поръчка;

Документа за създаване на обединение се заверява нотариално, подписва се от лицата в обединението и задължително се посочва представляващият.

2.2.1.1.5. Лице, което участва като член на обединение, не може да представя самостоятелна оферта. 

Участникът ще бъде отстранен от участие в процедурата за възлагане на настоящата обществена поръчка, в случай че подаде самостоятелна оферта.

2.3.1.1. Специфични изисквания към подизпълнителите

2.3.1.1.1. Когато участникът предвижда участието на подизпълнители при изпълнение на поръчката, административните изисквания на Раздел ІІ „Административни изисквания” от настоящата глава, се прилагат и за подизпълнителите.

2.3.1.1.2. Възлагането на работи на подизпълнители е допустимо само, ако участникът приеме, че отговаря за действията, бездействията и работата на посочените подизпълнители като за свои действия, бездействия и работа, и подизпълнителите са посочени в офертата на участника, и за тях са представени всички необходими документи.

2.3.1.1.3. Лице, което участва като подизпълнител в офертата на друг участник, не може да представя самостоятелна оферта. 

2.3.1.1.4. Участникът ще бъде отстранен от участие в процедурата за възлагане на настоящата обществена поръчка, в случай че:

· е представил самостоятелна оферта, въпреки че в оферта на друг участник е посочен като подизпълнител и е попълнил Декларация за съгласие за участие като подизпълнител – Образец №7;

· е представил оферта, в която е посочил дадено лице за подизпълнител, но не е приложил неговата Декларация за съгласие за участие като подизпълнител – Образец №7, а същевременно това лице е подало самостоятелна оферта и е декларирало пред възложителя, в хода на провеждането на процедурата, че не знае за посочването си като подизпълнител и не е съгласно да бъде такъв.

2.3.1.1.5. При подаване на офертата, участникът декларира дела на участие на подизпълнителя (в проценти), както и вида на конкретните дейности, които ще се извършват от подизпълнителя.

2.3.1.1.6. Изискванията за икономическо и финансово състояние, както и технически възможности се прилагат за подизпълнителите, както следва:

2.3.1.1.6.1. по отношение на икономическите и финансови възможности - в съответствие с дела на тяхното участие (в процентно изражение от съответното изискване към участника);

2.3.1.1.6.2. по отношение на изискванията за технически възможности – в съответствие с вида на дейностите, които ще се извършват от подизпълнителя.

2.1.2. Административни изисквания съгласно ЗОП

а) Участникът да не е осъден с влязла в сила присъда, освен ако е реабилитиран: 

· за престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

· за подкуп по чл. 301 - 307 от Наказателния кодекс;

· за участие в организирана престъпна група по чл. 321 и 321а от Наказателния кодекс;

· за престъпление против собствеността по чл. 194 - 217 от Наказателния кодекс;

· за престъпление против стопанството по чл. 219 - 252 от Наказателния кодекс.
б) Участникът да не е обявен в несъстоятелност.

в) Участникът да не е в производство по ликвидация или се намира в подобна процедура съгласно националните закони и подзаконови актове.

г) Участникът да не е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си.

д) Участникът да не е виновен за неизпълнение на задължения по договор за обществена поръчка;

е) Участникът да няма задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, да няма задължения за данъци или вноски за социалното осигуряване съгласно законодателството на държавата, в която участникът е установен; 

ж) Участникът  да не е и да няма лица от кръга на посочените в чл. 47, ал. 4 от ЗОП, в т.ч. прокуристите, които са свързани лица с възложителя или със служители на ръководна длъжност в Община Ардино и  да не е сключил договор с лице по чл. 21 или 22 от Закона за предотвратяване и установяване на конфликт на интереси, както и такова лице не е съдружник, притежател на дялове или акции, управител или член на орган на управление или контрол на участника.

з) Участникът да няма  наложено административно наказание за наемане на работа на незаконно пребиваващи чужденци през последните до 5 години;
и) Участникът  да не е и да няма лица от кръга на посочените в чл. 47, ал. 4 от ЗОП, който да е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;
2.1.3. Финансови изисквания 

   а) Валиден към датата на подаване на офертата документ за сключена застраховка „Гражданска отговорност” за МПС; 

   б) Валиден към датата на подаване на офертата документ за сключена застраховка „Злополука на пътниците”;

   Участникът ще бъде отстранен от участие в процедурата за възлагане на настоящата обществена поръчка, ако не представи гореизброените документи, с изключение на новосъздадените.
2.1.4.  Технически изисквания

   a) Участникът трябва да притежава лиценз за извършване на обществен превоз на пътници и удостоверения на ППС за обществен превоз на пътници към лиценза издадени от МТИТС или копие на лиценз на Общността и заверени копия към него, съответстващи на броя на предложените за участие автомобили;
   б) Справка за автобусите, с които ще изпълнява обществената поръчка; 
   в) Документ за собственост на МПС или договори за наем, ползване или за лизинг на транспортните средства; 
    г) Свидетелство за регистрация на МПС; 
    д) Конролен талон за преминат годишен технически преглед; 
    е) Удостоверение за преминат допълнителен преглед за проверка на оборудването автобусите за превоз на пътници;  
    ж) Удостоверение за техническа изправност, част I, буква А и част II и знак за периодичен преглед за проверка на техническата изправност на ППС; 

             з) Справка за персонала, който ще бъде ангажиран при изпълнението на поръчката, квалификацията и опита на водачите на МПС;
    и) Заверени от участника копия на свидетелствата за управление на водачите на МПС, трудови договори или др. документи за ангажираност; 
    й) Удостоверения за психологическа годност на водачите на МПС; 
 
!!! Участникът трябва да разполага поне с едно основно  МПС за всяка обособена позиция, за която участва.


!!! Документът за наето МПС трябва да е със срок най-малко до изтичане срока на поръчката.
Участникът ще бъде отстранен от участие в процедурата за възлагане на настоящата обществена поръчка, ако не отговаря на някое от горните изисквания.
2.2. Срок на валидност на офертите

Срокът на валидност на офертите е 90 (деветдесет) календарни дни считано от крайния срок за получаване на офертите. 

Възложителят може да поиска от участниците да удължат срока на валидност на офертите до сключване на договор. 

Участникът ще бъде отстранен от участие в процедурата за възлагане на настоящата обществена поръчка, ако представи оферта с по–кратък срок на валидност и откаже да го удължи или ако представи оферта с нормален срок, но при последващо поискване от възложителя – откаже да я удължи.

ІІІ.  ГАРАНЦИЯ

  3.1.  Условия и размер на гаранцията за участие и начин на плащането и:

Гаранцията за участие в процедурата за възлагане на обществената поръчка за всяка обособена позиция е в размер на 40.00 лв. /четиридесет лева/. Гаранцията се представя в една от следните форми: 1. Парична сума, внесена по банкова сметка: IBAN: BG 94 DEMI 92403300055557, BIC код DEMIBGSF при ТБ "Д" АД - клон Ардино; 2. Банкова гаранция. 


При представяне на гаранция в платежното нареждане или в банковата гаранция изрично се посочва процедурата, за която се представя гаранцията.

Участникът ще бъде отстранен от участие в процедурата за възлагане на настоящата обществена поръчка, ако не представи платежно нареждане или банкова гаранция. 

Участникът ще бъде отстранен от участие в процедурата за възлагане на настоящата обществена поръчка, ако в представената банкова гаранция не е изрично посочено, че тя е безусловна и неотменима, че е в полза на Община Ардино, че е със срок на валидност 90 дни от  датата на представяне на офертата, и че е за настоящата обществена поръчка.

3.2. Задържане и освобождаване на гаранцията за участие 

Задържането и освобождаването на гаранцията за участие става по условията и реда на чл. 61 и чл. 62 от ЗОП.
Възложителят освобождава гаранциите без да дължи лихви за периода, през който средствата законно са престояли при него.

Участниците, които не са представили документ за гаранция или са представили гаранция, която не отговаря на изискванията, ще бъдат отстранени от участие в откритата процедура за възлагане на обществена поръчка.

ІV. ДОКУМЕНТАЦИЯ ЗА УЧАСТИЕ

4.1.  Място и срок за получаване на документацията за участие  

Желаещите да закупят документация за участие в процедурата за възлагане на обществена поръчка могат да направят това в сектор "Правен" /II етаж/ при ОбА – Ардино, гр. Ардино, ул. „Бели брези” №31  от 08:00 до 12:00 ч. и от 13:00 ч. до 17:00 ч. всеки работен ден. Документацията може да се закупи до 12.06.2014 г. Лицата имат право да разгледат документацията преди да я закупят.

Предварителния преглед на документацията се извършва на мястото на закупуването й, а именно: гр. Ардино, ул. „Бели брези” №31 в сектор "Правен" /II етаж/  при ОбА – Ардино от  08:00 до 12:00 ч. и от 13:00 ч. до 17:00 часа, всеки работен ден.  
4.2.  Цена на документацията за участие  

Цената на документацията е 42 лв. /четиридесет и два лева/. 
4.3.  Начин на плащане на документацията за участие 

Сумата следва да бъде внесена по следната банкова сметка на общината: IBAN: BG 91 DEMI 92408400055554, код за вид плащане: 447000, BIC код DEMI BGSF при ТБ „Д” АД - клон Ардино или в касата на общината.  
V. РАЗЯСНЕНИЯ 

5.1. Искане на разяснения 

Всеки участник може да поиска писмено от Възложителя разяснения по документацията за участие.
5.1.1. Срокове за искане на разяснения 

Исканията за разяснения могат да бъдат правени до изтичане на срока за нейното закупуване.
5.1.2.  Срокове за отговор

Възложителят е длъжен да отговори в  четири дневен (4) срок от датата, на която е постъпило запитването. 
Възложителят изпраща разяснението до всички участници, които са закупили документация за участие и са посочили адрес за кореспонденция.

Разяснението се прилага и към документацията, която предстои да се купува от други участници. 

VІ.  ОФЕРТА

6.1. Подготовка на офертата
Участниците трябва да проучат всички указания и условия за участие, дадени в документацията за участие. 

При изготвяне на офертата всеки участник трябва да се придържа точно към условията, обявени от възложителя.

Отговорността за правилното разучаване на документацията за участие се носи единствено от участниците.

Участници, които не са закупили настоящата документация, не могат да участвуват в процедурата.

Представянето на оферта задължава участника да приеме напълно всички изисквания и условия, посочени в тази документация, при спазване на ЗОП. 

Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

До изтичане на срока за подаване на офертите, всеки участник може да промени, допълни или оттегли офертата си.

Всеки участник в процедурата има право да представи само една оферта.

Лице, което участва като подизпълнител в офертата на друг участник, не може да представя самостоятелна оферта. 

Участникът ще бъде отстранен от участие в процедурата за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията или е представил повече от една оферта, или е представил самостоятелна оферта, въпреки че в оферта на друг участник е посочен като подизпълнител и е попълнил Декларация – Образец №7.

Участникът ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил дадено лице за подизпълнител, но не е приложил неговата Декларация – Образец №7, а същевременно това лице е подало самостоятелна оферта и декларира, в хода на провеждането на процедурата, пред възложителя, че не знае за посочването си като подизпълнител и не е съгласно да бъде такъв.  
6.2. Съдържание на офертата

Офертата се състои от три части:

· Плик №1 с надпис „Документи за подбор”, в който се поставят документите изисквани съгласно чл. 56, ал. 1, т. 1-6, 8, 11-14 от ЗОП, отнасящи се до критериите за подбор на участниците. 
· Плик №2 с надпис „Предложение за изпълнение на поръчката”, в който се поставят документите изисквани съгласно  чл. 56, ал. 1, т. 7 и 9 от ЗОП, свързани с изпълнението на поръчката.

· Плик №3 с надпис “Предлагана цена” – попълнени  Образец №9.
   6.2.1. Плик №1 с надпис „Документи за подбор” трябва да съдържа: 

1. Списък на документите, съдържащи се в офертата, подписан и подпечатан от участника – попълва се Образец №14;

2. Заявление за участие – попълва се Образец №1;

3. Административни сведения - попълва се Образец №2;

4. Декларация, че участникът е запознат с всички обстоятелства от значение за поръчката – попълва се Образец №3;
5. Декларация, че участникът се задължава да спазва всички условия, необходими за изпълнение на поръчката – попълва се Образец № 4;
· 6. Регистрационни документи на участника:
· удостоверение за актуално състояние, издадено от съда по регистрация на участника – юридическо лице, със срок на валидност – 6 (шест) месеца от датата на издаването му  или ЕИК;

· документ за съдебна регистрация – копие, заверено с подпис и печат на лицето определено по съдебна регистрация да представлява дружеството;

· документа за самоличност (копие) за участник - физическо лице;

7. Документ за закупена документация за участие – копие;

8. Документ за внесена гаранция за участие – оригинал на вносната бележка или оригинал на банковата гаранция за участие;


         9. Декларация за липсата на обстоятелствата по чл. 47, ал. 1, ал. 2 и ал. 5 от ЗОП – попълва се Образец №5 и Образец №5-1;
10. Документ за данъчна регистрация (копие) и БУЛСТАТ (копие) и регистрация по ЗДДС, ако е регистриран (копие);

11. Валиден към датата на подаване на офертата документ за сключена застраховка „Гражданска отговорност” за МПС и валиден към датата на подаване на офертата документ за сключена застраховка „Злополука на пътниците”;

12. Доказателства за техническа възможност за изпълнение на настоящата обществена поръчка:

· Лиценз за извършване на обществен превоз на пътници и удостоверения на ППС за обществен превоз на пътници към лиценза издадени от МТИТС или копие на лиценз на Общността и заверени копия към него, съответстващи на броя на предложените за участие автомобили;
· Справка за автобусите, с които ще изпълнява обществената поръчка; 
· Документ за собственост на МПС или договори за наем, ползване или за лизинг на транспортните средства; 
· Свидетелство за регистрация на МПС; 
· Конролен талон за преминат годишен технически преглед; 
· Удостоверение за преминат допълнителен преглед за проверка на оборудването автобусите за превоз на пътници;  
Удостоверение за техническа изправност, част I, буква А и част II и знак за периодичен преглед за проверка на техническата изправност на ППС; 

· Справка за персонала, който ще бъде ангажиран при изпълнението на поръчката, квалификацията и опита на водачите на МПС;
· Заверени от участника копия на свидетелствата за управление на водачите на МПС, трудови договори или др. документи за ангажираност; 
· Удостоверения за психологическа годност на водачите на МПС;
13. Нотариално заверено пълномощно на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за съдебна регистрация);

14. Декларация за участието на подизпълнители – попълва се Образец №6;


Забележка: Когато офертата предвижда участие на подизпълнители, в нея се посочват: 

· имената на подизпълнителите 

· процентът от общата стойност на поръчката или конкретната част от предмета на обществената поръчка и  стойността й, която ще се изпълнява от подизпълнител.
 15.  Декларация от подизпълнител, че е съгласен да участва в процедурата като такъв – попълва се Образец №7;

Забележка: Декларацията се попълва от всеки подизпълнител по отделно.

16. Споразумение за създаване на обединение за участие в обществената поръчка (когато участникът е обединение, което не е юридическо лице);

17. Декларация от членовете на обединението / консорциума – попълва се Образец №8;

18.  Декларация за приемане условията на проекто- договора – попълва се Образец №11;

Регистрационните документи се представят от участника/членовете на обединението и от подизпълнителя.

Доказателствата за икономическото и финансовото състояние, както и доказателствата за технически възможности  се представят от участника и от подизпълнителя/ите на участника. Когато участникът е обединение документът са представя от лицата в обединението, чрез които обединението доказва съответствието си с критериите за подбор.

Ако участник или негов управител, респективно член на управителните му органи, а в случай, че членовете са юридически лица – техните представители в управителния орган, декларира в съответните декларации или посочи в други документи неверни данни и обстоятелства и това бъде установено от комисията за разглеждане, оценяване и класиране на офертите в хода на провеждане на процедурата по избор на изпълнител, този участник ще бъдe отстранен от участие в процедурата по възлагане на настоящата обществена поръчка.

Ако участник не представи някой от посочените в точка 6.2.1 от настоящите Указания за участие документи ще бъда отстранен от участие в процедурата по възлагане на обществената поръчка.

    6.2.2. Плик №2 с надпис „Предложение за изпълнение на поръчката” трябва съдържа:


 1. Декларация за срока за изпълнение на поръчката – попълва се Образец №12;

 
 2. Техническо предложение за изпълнение на обществената поръчка - попълва се Образец №13; 
Участникът трябва да разполага поне с едно основно  МПС за всяка обособена позиция, за която участва.
    Документът за наето МПС трябва да е със срок най-малко до изтичане срока на поръчката. Същото се отнася и за сервизната и гаражната база.
Ако участник не отговаря на гореописаните условия ще бъде отстранен от участие в процедурата по възлагане на обществената поръчка и техническото предложение няма да бъде оценено.

   6.2.3. Плик №3 с надпис “Предлагана цена”:

Попълва се образеца на оферта - Образец №9.

Предлаганата цена е в лева с ДДС. 

Извън плика с надпис “Предлагана цена” не трябва да е посочена никаква информация относно цената.

Участниците, които и по какъвто и да е начин са включили някъде в офертата си извън плика “Предлагана цена” елементи, свързани с предлаганата цена (или части от нея), ще бъдат отстранени от участие в процедурата.
6.2.4. Запечатване на офертата

Офертата, систематизирана съобразно посочените по-горе изисквания, се запечатва в три непрозрачни плика, които се надписват в долния ляв ъгъл – Плик №1, №2 и №3.

         Когато участникът подава оферта за повече от една позиция плик №2 и плик №3 се представя за всяка от позициите, като върху плика се изписва, наименованието на обособената позиция, за която се отнася.

Всички пликове се запечатват в един общ непрозрачен плик, като в горния десен ъгъл се изписва:  
гр. Ардино

 ул. „Бели брези” №31

 Общинска администрация – Ардино

 За участие в открита процедура с предмет: “ОРГАНИЗИРАНЕ НА СПЕЦИАЛИЗИРАН  ТРАНСПОРТ НА УЧЕНИЦИТЕ ДО 16 ГОДИШНА ВЪЗРАСТ И НА УЧИТЕЛИТЕ НА ТЕРИТОРИЯТА НА ОБЩИНА АРДИНО ПРЕЗ УЧЕБНИТЕ 2014 - 2015 Г. И 2015 – 2016 Г.”

 В долният ляв ъгъл на плика се посочва наименование и адрес за кореспонденция на участника и по възможност телефон, факс и/или e-mail. 

 Участник, документите в чиято оферта не са систематизирани по указания по – горе начин в три плика, се отстранява от участие в процедурата по възлагане на настоящата обществена поръчка. 
  6.3. Подаване на оферти

   6.3.1. Място и срок за подаване на оферти

Желаещите да участват в процедурата за възлагане на обществената поръчка подават в делеводстовото на Общинска администрация Ардино лично или чрез упълномощено лице офертите си на адрес: гр. Ардино, ул. “Бели брези” №31 до 12.00 часа (българско часово време) на 19.06.2014 г. 
Възложителят не носи отговорност за получаване на оферти в случай, че се използва друг начин за представяне, различен от посочения. 

Всеки участник следва да осигури своевременното получаване на офертата от Възложителя в срок до 12.00 часа (българско часово време) на 19.06.2014 г.
До изтичане на срока за получаване на оферти, всеки участник може да промени, допълни или оттегли офертата си. 

Оттеглянето на офертата прекратява по - нататъшното участие на участника в процедурата.

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.
6.3.2. Приемане на оферти / връщане на оферти
При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър. 

Оферти, които са представени след крайния срок за подаването им или са незапечатени или са с нарушена цялост, се връщат на подателя незабавно. Тези оферти не се вписват в регистъра.
VІІ.  РАЗГЛЕЖДАНЕ НА ОФЕРТИ

7.1. Място и дата на отваряне на офертите 

Комисията за разглеждане, оценяване и класиране на офертите се назначава от Възложителя след изтичане на срока за получаване на офертите и се обявява в деня, определен за отваряне на офертите. 

Постъпилите офертите се отварят на 19.06.2014 г. в 17.00 часа (българско часово време) в заседателната зала на Общинска Администрация град Ардино на адрес: гр. Ардино, ул. ”Бели Брези” №31.
Участници в процедурата могат да присъстват лично или чрез упълномощени представители при отварянето на офертите. 

Представителят на участника се допуска след удостоверяване на неговата самоличност и представяне на съответните пълномощни. 

Присъстващите представители вписват имената си и се подписват в изготвен от комисията списък, удостоверяващ тяхното присъствие.

Председателят на комисията отваря последователно офертите (големите пликове) и Пликове №1 и №2 на участниците, по реда на получаването им. 

В присъствието на участниците в процедурата или техни упълномощени представители, комисията проверява съответствието на офертите със списъка, подготвен от участника по точка 6.2.1.а от Указанията за участие в обществената поръчка. 
7.2. Оценка на офертите 
Критерият за оценка на офертите е икономически най-изгодна оферта.

Класирането на допуснатите оферти се извършва при спазване на долупосочените условия.
7.2.1.
Предварително проучване на офертите
Преди началото на подробното оценяване на офертите, комисията извършва предварителна проверка за комплектоваността на подадените оферти и съответствието им с изискванията, посочени в документацията за участие в откритата процедура. 

На този етап Комисията отваря първо Плик №2 на офертите и най-малко трима от  членовете на комисията подписват всички документи, съдържащи се в него. Най-малко трима от  членовете на комисията подписват плик №3. Комисията предлага по един представител от присъстващите участници да подпише да подпише плик №3 и  документите в плик №2 на останалите участници, след което се преминава към отваряне на Плик №1. 

При предварителното проучване се проверява наличието (в Плик №1) на всички необходими документи за участие в процедурата, съгласно точка 6.2.1 от Указанията за участие в обществената поръчка.

При предварителното проучване се проверява наличието (в Плик №1) на всички необходими документи за участие в процедурата, съгласно точка 6.2.1 от Указанията за участие в обществената поръчка. Комисията съставя протокол. Когато установи липса на документи и/или несъответствия с критериите за подбор или с други изисквания за подбор комисията изпраща протокола до всички участниците, като се посочва срок 5 работни дни за представяне на липсващите документи.

След като се получат допълнително изисканите документи продължава проверката за наличието на всички необходими документи. Комисията отстранява участник, който не отговаря на критериите за подбор,  от по-нататъшно участие в процедурата и не разглежда офертата му в следващия етап.

В последствие се разглежда техническото предложение на участника. Техническото предложение на участник, който не отговаря на критериите за подбор не се разглежда.

След като прегледа Плик №1 и Плик №2, Комисията отваря Плик №3 на допуснатите до оценяване участници. 
  7.2.2. Оценка на офертите (методика на оценяване) 

   7.2.2.1. При оценката за предложенията първо се разглежда техническата част, след това финансовата и накрая двете оценки се обединяват, както следва:

Оn = 70% х Тn + 30% х Фn
 където: 

 Оn е общата оценка на предложението.

 Тn е техническата оценка на предложението.

 Тежестта на техническата оценка на предложението е 70%.

 Фn е финансовата оценка на предложението.

 Тежестта на финансовата оценка на предложението е 30%.
 7.2.2.2. Техническа оценка на предложението - Тn 

Техническата оценка на предложението се извършва по точковата система на оценяване по скалата от 0 до 100 и се определя по следния ред: 

Тn  = 30 % х С n  + 70% х Гn 
където: 

  С n е оценката за собственост на МПС, тежестта на оценката по този критерий  е 30%.

   Гn е оценката за година на производството на МПС, тежестта на оценката по този критерий  е 70%.

  А. Оценката за собственост на МПС се извършва по точковата система за оценяване по скалата от 0 до 100 точки и се определя по следния начин:

  - за собствен или закупен на лизинг основен автобус за изпълнение на линията – 100 т. 

  - нает с договор за наем за срок не по-малък от една година основен автобус за изпълнение на линията – 70 т.

  Б. Оценката за година на производството на МПС се извършва по точковата система за оценяване по скалата от 0 до 100 точки и се определя по следния начин:

  - от 1 до 5 години  - 100 т. 

  - от 6 до 10 години – 70 т.

  - над 10 години – 30 т.

  7.2.2.3. Финансова оценка на предложението (Фn) 

  Финансова оценка на предложението се определя въз основа на предложената от участника цена.
Финансовата оценка се извършва по точковата система на оценяване по скалата от 0 до 100.

Максимален брой точки (100) получава Участника, предложил най-ниска цена.

Финансова оценка на предложението се определя по следния ред:

Фn = (Смин / С участник) х 100
където:

Смин 
- най-ниската предложена цена в настоящата процедура; 

С участник - цената, предложена от съответния участник;

Преди извършване на финансовата оценка, финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

Финансова и техническата оценка на всички оферти се изчислява от членовете на комисията за всеки един от участниците поотделно и председателят на комисията попълва Оценителен лист №2 - Образец №16 за оценка на всички участници. Оценителният лист се подписва от всички членове на комисията. 
7.3. Крайно класиране на участниците

На първо място се класира участникът с най-висока оценка. За всяка обособена позиция се прави отделно класиране.

7.4. Приключване работата на комисията

Комисията съставя протокола за разглеждането, оценяването и класирането на офертите. Протоколът съдържа списък на участниците и офертите, предложени за отстраняване от процедурата, и мотивите за отстраняването им; резултатите от разглеждането и оценяването на допуснатите оферти, включително кратко описание на предложенията на участниците и оценките по всеки показател и класирането на участниците, чиито оферти са допуснати до разглеждане и оценяване.

Неразделна част от протокола са таблиците – Оценителни листи №1 и 2.

Протоколът на комисията се подписва от всички членове на комисията и председателят й. 

След приключване на работата на комисията, нейният председател представя протокола за утвърждаване от Възложителя. Заедно с протокола, председателя предава на Възложителя и цялата документация, свързана с проведеното разглеждане и оценка на офертите. 
7.5. Обявяване на резултатите

Възложителят обявява с решение класираните участници и определя участника определен за изпълнител, не по-късно от 5 (пет) работни дни след приключване работата на комисията. 

Възложителят уведомява участниците за взетото от него решение в срок от три (3) работни дни от издаването му.

При писмено искане от страна на участник, Възложителят е длъжен в тридневен (3) срок от постъпването му да осигури достъп до протокола на комисията. По своя преценка, Възложителят може да откаже достъп до някои от данните, съдържащи се в протокола.
VІІІ. СКЛЮЧВАНЕ НА ДОГОВОР

8.1. Съдържание

Възложителят сключва договор за възлагане на обществената поръчка с класирания на първо място и определен за изпълнител участник.

При отказ на участника, определен за изпълнител, да сключи договор, Възложителят определя за изпълнител втория класиран участник и сключва договор с него или прекратява процедурата.
Договорът за обществена поръчка включва задължително всички предложения от офертата на участника, въз основа на които е определен за изпълнител. Офертата на участника става неразделна част от договора.
8.2. Основания за изменение на договора

Страните по договор за обществена поръчка не могат да го изменят, освен в случаите по чл. 43, ал. 2 от ЗОП.
8.3. Срокове за сключване на договора 

Договорът за възлагане се сключва с участника в едномесечен срок след влизане в сила на решението за определяне на изпълнител на обществената поръчка или на определението, с което е допуснато предварително изпълнение на това решение, но не и преди изтичането на 14-дневния срок от уведомяването на заинтересованите участници за решението за определяне на изпълнител на обществената поръчка.

